דניאל פרץ (2000)

דניאל פרץ (נולד ב-10 ביולי 2000) הוא כדורגלן ישראלי המשחק בעמדת השוער בבאיירן מינכן מהבונדסליגה הגרמנית ובנבחרת ישראל. פרץ נולד, גדל והתחנך בתל אביב-יפו. החל את דרכו בכדורגל בגיל שש, במחלקות הילדים והנוער של מכבי תל אביב. בקיץ 2019 הושאל לבית"ר תל אביב בת ים מהליגה הלאומית, קבוצת־הבת של מכבי תל אביב, שם שימש גם כקפטן הקבוצה. ב-26 בספטמבר 2019 כבש את שער הבכורה שלו בקריירה, אותו כבש בפנדל במסגרת הפסד ליגה ביתי 1–2 למ.ס. כפר קאסם. את עונתו היחידה בליגה הלאומית, פרץ סיים עם 32 הופעות – בנוסף ל-2 שערי שדה סדירים שהבקיע. ב-22 באוגוסט 2020, כעונה שלמה לאחר שנסתיימה השאלתו של פרץ, ערך את הופעת הבכורה שלו בבוגרים של מכבי תל אביב, בניצחון החוץ 0–0 על בני סכנין במסגרת גביע הטוטו לליגת העל. במהלך עונת 2021/2022 הפך לשוער הראשון של מכבי תל אביב, זאת בעקבות כך שדניאל טננבאום נפצע, תפקיד אותו המשיך למלא פרץ גם לאחר החלמתו ושובו של טננבאום. במדי מכבי תל אביב, לזכותו של פרץ 71 הופעות בליגת העל, במהלך ארבע עונותיו בשורותיה. ב-25 באוגוסט 2023 חתם פרץ על חוזה לחמש שנים במועדון הפאר באיירן מינכן מהבונדסליגה הגרמנית, תמורת מעל ל-5 מיליון יורו, וקיבל את חולצה מספר 18. ב-26 בספטמבר 2023 ערך את הופעת הבכורה שלו במדי באיירן מינכן, כשפתח בהרכב במסגרת הגביע הגרמני בחוץ מול פרוסיה מינסטר מהליגה השלישית, בו צלח פרץ 90 דקות בהן שמר על רשת נקייה למען קבוצתו החדשה, שניצחה 4–0. ב-12 במאי 2024 ערך את הופעת הבכורה שלו בבונדסליגה, כאשר נכנס כמחליף בדקה ה-74 מול וולפסבורג. לזכותו 13 הופעות בנבחרת הנערים עד גיל 17, שתי הופעות בנבחרת נוער ב' עד גיל 18, ועשר הופעות בנבחרת הנוער עד גיל 19. פרץ שימש גם כשוער הראשון של הנבחרת הצעירה של ישראל עד גיל 21, מאז משחק הבכורה שלו עמה ב-2 בספטמבר 2021. ב-27 בספטמבר 2022, לאחר משחק גומלין ביתי שהסתיים רק בסופה של הארכה בתוצאה 0–0 – פרץ הדף שלושה פנדלים ברצף של היריבה ואף הבקיע שער, בדו-קרב בעיטות ההכרעה מול אירלנד הצעירה (1–3 לישראל) בפלייאוף היורו – ובכך סייע לנבחרת הצעירה להעפיל לאליפות אירופה עד גיל 21 - 2023, בה הדף שני פנדלים במהלך משחק שדה סדיר מול גרמניה הצעירה בשלב הבתים, ואף הדף פנדל נוסף בדו-קרב בעיטות ההכרעה מול מארחת הטורניר, גאורגיה עד גיל 21, ברבע הגמר. מה שסייע להעפלתה של הנבחרת הישראלית לחצי הגמר מול אנגליה הצעירה עד גיל 21, אך בלעדיו של פרץ בשערה שנאלץ להחמיצו עקב צבירת כרטיס צהוב בכל אחד משני משחקיו הקודמים. ב-4 באוקטובר 2021 זומן לראשונה גם לסגל נבחרת ישראל הבוגרת, על ידי המאמן האוסטרי וילי רוטנשיינר, לקראת צמד משחקיה מול סקוטלנד ומול מולדובה, במסגרת מוקדמות מונדיאל 2022. ב-20 בנובמבר 2022 ערך את הופעת הבכורה שלו בבוגרים של הנבחרת, במשחק הידידות מול קפריסין שהסתיים בהפסד ביתי לישראל 2–3. נכלל בסגל הנבחרת האולימפית של ישראל לטורניר הכדורגל באולימפיאדת פריז (2024), אך נאלץ לפרוש כשבוע לפני תחילת המשחקים בעקבות קרע חלקי בשריר הירך הארבע-ראשי. פרץ הוא בן דודן של האחים הכדורגלנים דן גלזר והתאומים תמיר גלזר ועמית גלזר. סבו דָּוִד היה שוער כדורגל בליגות הנמוכות. ביולי 2023 החל במערכת יחסים עם הזמרת והשחקנית הישראלית נועה קירל. ב-6 בספטמבר 2024 בני הזוג התארסו. פרץ מחזיק גם בדרכון גרמני. מכבי תל אביב גביע המדינה: 2020/2021 אלוף האלופים: 2020 גביע הטוטו: 2020/2021 מדיה וקבצים בנושא דניאל פרץ בוויקישיתוף דניאל פרץ, ברשת החברתית אקס (טוויטר) דניאל פרץ, ברשת החברתית אינסטגרם דניאל פרץ, באתר ההתאחדות לכדורגל בישראל דניאל פרץ, באתר Transfermarkt דניאל פרץ, באתר Soccerway דניאל פרץ, באתר WorldFootball.net דניאל פרץ, באתר National Football Teams דניאל פרץ, באתר FootballDatabase.eu דניאל פרץ, באתר ESPN אורי קופר, מוכיח בשער: דניאל פרץ הוא שוער העתיד של ישראל?, באתר ynet, 19 בספטמבר 2022 Daniel Peretz - Bayern Munich Goalkeeper, ESPN (באנגלית) יניב טוכמן‏, דניאל פרץ חתם לשלוש שנים נוספות במכבי תל אביב: "מגשים חלום", באתר וואלה, 12 בספטמבר 2021 יניב טוכמן‏, "המושאלים ירצו להוכיח דווקא מול מכבי תל אביב": בית"ר תל אביב בת ים חולמת בגדול, באתר וואלה, 22 באפריל 2021 Bnei Sakhnin vs. Maccabi Tel Aviv - 22 August 2020 - Soccerway, int.soccerway.com ToI Staff, Agencies, Israel goalkeeper Daniel Peretz expected to sign for Germany’s Bayern Munich, www.timesofisrael.com (באנגלית אמריקאית) FC Bayern sign Daniel Peretz באתר הרשמי של באיירן מינכן, 25 באוגוסט 2023 (באנגלית) רשמי: דניאל פרץ הוצג בבאיירן מינכן, באתר ‏מאקו‏, 25 באוגוסט 2023 פרגון מטוכל והכוכבים וסטורי גאה של קירל: הבכורה של דניאל פרץ, באתר וואלה, 27 בספטמבר 2023 "יזכור": פרץ עלה עם כפפות מיוחדות לבכורה, באתר ערוץ הספורט, 12 במאי 2024 דניאל פרץ - נתוני השחקן בנבחרת, באתר ההתאחדות לכדורגל בישראל Hungary U21 vs. Israel U21 - 2 September 2021 - Soccerway, int.soccerway.com דורון בן דור, ‏פרץ זומן לנבחרת, נחמיאס בסגל למרות הביקורת, באתר ONE‏, 4 באוקטובר 2021 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024 רוני שיינר, דניאל פרץ לא ישתתף באולימפיאדה: "לא פשוט", באתר אייס, 18 ביולי 2024 נדב צנציפר, עומד בפרץ: דניאל פרץ מרשים במכבי ת"א, באתר ynet, 25 בספטמבר 2021 גיל קנל, ‏הפך חלום למציאות: סיפור חייו של דניאל פרץ, באתר ONE‏, 25 באוגוסט 2023 ענבל חייט, ישמור על ליבה? נועה קירל חובקת זוגיות חדשה עם השוער המצליח, באתר ישראל היום, 28 ביולי 2023 בר זגה, הפתעה: נועה קירל ודניאל פרץ מאורסים, במדור "פנאי פלוס" באתר ynet‏ תומר לוי, ‏הטענות לשיפוט וה"יורש" של דור פרץ: סיכום הניצחון של מכבי ת"א, באתר ערוץ הספורט, 12 בינואר 2022